U Novom Sadu fizički je brutalno pretučen vozač Čazmatransa. Napao ga je i do krvi ozlijedio jedan putnik koji je brzo uhićen.







“Putnik iz autobusa prevoznika Čazmatrans, hrvatskih registarskih oznaka, napao je vozača u momentu kada su putnici izlazili iz autobusa. Udario ga je više puta nogama i rukama, vozač je pao na beton, građani su ga potom zaštitili, a napadač je pokušao pobjeći”, ispričao je očevidac agenciji Beta.

Napadač je pokušao pobjeći do svoga automobila, odnosno do taksi vozila na obližnjem parkiralištu, međutim stigla je i privela ga policijska patrola.

Očevici su ispričali da je vozač autobusa nakon napada imao vidljive ozljede glave i da mu je tekla krv.

Prema riječima očevidaca, napadač je bio vidno u pripitom stanju. “Vikao je i na slučajne prolaznike da ga ne gledaju jer će ih udariti i zaletao se na njih, ali su ga policajci zadržali”, kazali su svjedoci

R.I. /Foto:Ilustracija